
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 230 

19 Ιουνίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείου του Φάρου στο ακρω¬ 
τήριο «Λιθάρι» της Νήσου Σκύρου (Ν. Εύβοιας), 
Περιφερειακής Ενότητας Εύβοιας, Περιφέρειας 
Στερεός Ελλάδας, ιδιοκτησίας Ελληνικού Δημο¬ 
σίου (Υπηρεσία Φάρων Ελληνικού Πολεμικού Ναυ¬ 


τικού). 1 

Χαρακτηρισμός ως μνημείου του Φάρου Αρμενιστή 
στη νήσο Μύκονο (Ν. Κυκλάδων), Περιφέρεια Νοτί¬ 
ου Αιγαίου, ιδιοκτησίας Ελληνικού Δημοσίου (Υπη¬ 
ρεσία Φάρων Ελληνικού Πολεμικού Ναυτικού). 2 

Αναγκαστική απαλλοτρίωση έκτασης εμβαδού 5.987 
τ.μ. στην περιοχή «Ζαρκόραχη» του Δήμου Ζίτσας 
Ν.Ιωαννίνων για κάλυψη στρατιωτικών αναγκών. 3 

Κήρυξη αναγκαστικής απαλλοτρίωσης ακίνητων για 
την κατασκευή του έργου: «Βελτίωση - Διαπλά- 
τυνση Οδού Βέλο-Στιμάγκα-Νεμέα» συνολικού μή¬ 
κους 6.400,ΟΟπι. 4 


ΑΠΟΦΑΣΕΙ Σ 

Αριθμ. ΥΠΠΟΤ/ΔΝΣΑΚ/55424/787 (1) 

Χαρακτηρισμός ως μνημείου του Φάρου στο ακρωτή¬ 
ριο «Λιθάρι» της Νήσου Σκύρου (Ν. Εύβοιας), Περι¬ 
φερειακής Ενότητας Εύβοιας, Περιφέρειας Στερεός 
Ελλάδας, ιδιοκτησίας Ελληνικού Δημοσίου (Υπηρε¬ 
σία Φάρων Ελληνικού Πολεμικού Ναυτικού). 

Η ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις α) του άρθρου 90 του Π.Δ. 63/2005 
(ΦΕΚ 98/Α722-04-2005) «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα», καθώς 
και ότι από την εφαρμογή των κανονιστικών αυτών δια¬ 
τάξεων δεν προκαλείται δαπάνη σε βάρος του Κρατικού 
προϋπολογισμού. 


β) Το Π.Δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ 213/Α7 
7-10-2009) και το Π.Δ. 71/17-5-2012 «Διορισμός Υπουργών» 
(Φ.Ε.Κ. 124/Β717-5-2 012). 

γ) Του Ν. 3028/02 (Φ.Ε.Κ. 153/Α728-6-2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς» και ιδιαιτέρως τις διατάξεις του 
άρθρου 6 παρ. 1β και 2 του Νόμου αυτού. 

δ) Του Ν. 2039/92 (Φ.Ε.Κ. 61/Α713-4-92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

ε) Του Π.Δ. 191/2003 (ΦΕΚ 146/Α713-6-2003) «Περί Ορ¬ 
γανισμού του Υπουργείου Πολιτισμού». 

2. Την υπ’ αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/20-1- 
2004 υπουργική απόφαση «Μεταβίβαση αρμοδιοτήτων 
του Υπουργού Πολιτισμού στις Περιφερειακές....» (ΦΕΚ 
70/Β720-1-2004) καθώς και την υπουργική απόφαση 
ΥΠΠΟ/ΔΟΕΠΥ/ΤΠΟΝΥΣ/14/3698/20-1-2004 «Οργάνωση 
και λειτουργία των Συμβουλίων του Ν. 3028/2002» (ΦΕΚ 
70/Β720-1-2004). 

3. Την από 29/5/2012 εισήγηση της Διεύθυνσης Νε- 
ώτερης και Σύγχρονης Αρχιτεκτονικής Κληρονομιάς 
(Δ.Ν.Σ.Α.Κ.) και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων (Κ.Σ.Ν.Μ.) με αριθμό πρακτικού 
14/31-5-2012 (Θέμα 2ο), αποφασίζουμε: 

Χαρακτηρίζουμε ως μνημείο, σύμφωνα με τις διατά¬ 
ξεις του άρθρου 6 παρ. 1β του Ν. 3028/2002, το Φάρο 
στο ακρωτήριο «Λιθάρι», στη θέση (φ=38° 46,5Β, λ=24° 
40,9Α) στη νήσο Σκύρο (Ν. Εύβοιας), Περιφέρειας Στερε- 
άς Ελλάδος, ιδιοκτησίας Ελληνικού Δημοσίου (Υπηρεσία 
Φάρων Ελληνικού Πολεμικού Ναυτικού), χωρίς τα μετα¬ 
γενέστερα βοηθητικά κτίσματα, διότι αποτελεί αξιόλογη 
αρχιτεκτονικά κατασκευή (1894) και αντιπροσωπευτικό 
δείγμα μίας ειδικής κατηγορίας κτηρίων, των φάρων, 
έχει συμβάλλει στην ανάπτυξη και στην ασφάλεια της 
ναυσιπλοΐας στην περιοχή, είναι συνδεδεμένος με τη 
ναυτική παράδοση της Ελλάδος και αποτελεί σημείο 
αναφοράς για τους ναυτικούς αλλά και για τους κατοί¬ 
κους του νησιού της Σκύρου. 

Χαρακτηρίζουμε ως μνημείο, σύμφωνα με τις διατά¬ 
ξεις του άρθρου 6 παρ. 2 του Ν. 3028/2002, τον αρχικό 
μηχανισμό του φάρου (μηχανικά μέρη, μηχανισμός ανέλ¬ 
κυσης αντίβαρων, κωνικοί τροχοί, πλάκα περιστροφής, 
χρονόμετρο, οπτικό σύστημα Ργθ3πθΙ), διότι αποτελεί 
σημαντική τεχνική και επιστημονική μαρτυρία για τα 
φωτιστικά συστήματα των φάρων στο τέλος του 19ου 
αιώνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2012 

Η ΥΠΟΥΡΓΟΣ 

ΤΑΤΙΑΝΑ ΚΑΡΑΠΑΝΑΓΙΩΤΗ 
-♦- 

Αριθμ. ΥΠΠΟΤ/ΔΝΣΑΚ/55323/780 (2) 

Χαρακτηρισμός ως μνημείου του Φάρου Αρμενιστή στη 
νήσο Μύκονο (Ν. Κυκλάδων), Περιφέρεια Νοτίου Αι¬ 
γαίου, ιδιοκτησίας Ελληνικού Δημοσίου (Υπηρεσία 
Φάρων Ελληνικού Πολεμικού Ναυτικού). 

Η ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις α) του άρθρου 90 του Π.Δ. 63/2005 
(ΦΕΚ 98/Α'/22-04-2005) «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα», καθώς 
και ότι από την εφαρμογή των κανονιστικών αυτών δια¬ 
τάξεων δεν προκαλείται δαπάνη σε βάρος του Κρατικού 
προϋπολογισμού. 

β) Το Π.Δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ 213/Α'/ 
07-10-2009) και το Π.Δ. 71/2012 «Διορισμός Υπουργών» (ΦΕΚ 
24/Α717-5-2012). 

γ) του Ν. 3028/02 (Φ.Ε.Κ. 153/Α728-6-2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς» και ιδιαιτέρως τις διατάξεις του 
άρθρου 6 παρ. 1β του Νόμου αυτού 

δ) του Ν. 2039/92 (Φ.Ε.Κ. 61/Α713-4-92) «περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

ε) Του Π.Δ. 191/2003 (ΦΕΚ 146/Α713-6-2003) «περί Ορ¬ 
γανισμού του Υπουργείου Πολιτισμού». 

2. Την υπ’ αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/ 
20-1-2004 υπουργική απόφαση «Μεταβίβαση αρμοδιο¬ 
τήτων του Υπουργού Πολιτισμού στις Περιφερειακές....» 
(ΦΕΚ 70/Β720-1-2004), καθώς και την υπουργική απόφα¬ 
ση ΥΠΠΟ/ΔΟΕΠΥ/ΤΠΟΝΥΣ/14/3698/20-1-2004 «Οργάνωση 
και λειτουργία των Συμβουλίων του Ν. 3028/2002» (ΦΕΚ 
70/Β720-1-2004). 

3. Την υπ’ αριθμ. ΥΠΠΕ/Φ/31/24381/2777/4-10-1973 
υπουργική απόφαση (Φ.Ε.Κ. 1212/Β75-10-1973) δια της 
οποίας επεκτάθηκε ο αρχικός χαρακτηρισμός του οι¬ 
κισμού της πόλεως της Μυκόνου, ως χρήζοντος Ειδικής 
Κρατικής Προστασίας. 

4. Την υπ’ αριθμ. ΥΠΠΕ/Φ20/33945/3402/10-9-1974 
υπουργική απόφαση (Φ.Ε.Κ. 913/Β720-9-1974) ο Δήμος 
Μυκονίων χαρακτηρίσθηκε «ως οργανωμένος αρχαιο¬ 
λογικός χώρος». 

5. Την υπ’ αριθμ. ΥΠΠΕ/ΦΔΠΑ/ΥΑΠΑ/ΔΙΛΑΠ/Γ /848/40/ 
4-3-1980 υπουργική απόφαση (Φ.Ε.Κ. 329/Β71980) χα¬ 
ρακτηρίσθηκε ολόκληρη η νήσος ως τόπος «ιδιαίτερου 


φυσικού κάλλους» σε συνδυασμό με το Π.Δ. 389/1993 
(ΦΕΚ 165/27-9-1993), «Περί μεταφοράς αρμοδιοτήτων στο 
ΥΠ.ΠΟ. από το ΥΠΕΧΩΔΕ» σύμφωνα με το οποίο ο έλεγ¬ 
χος οικοδομικής δραστηριότητας στη νήσο Μύκονο 

6. Την από 5-6-2012 εισήγηση της Διεύθυνσης Νεώτε- 
ρης και Σύγχρονης Αρχιτεκτονικής Κληρονομιάς, την 
εισήγηση της Διεύθυνσης Προϊστορικών και Κλασικών 
Αρχαιοτήτων και τα λοιπά στοιχεία του φακέλου. 

7. Την ομόφωνη γνωμοδότηση του Ειδικού Οργάνου 
ΚΑΣ-ΚΣΝΜ του άρθρου 50 παρ. 6β, του Ν. 3028/2002, με 
αριθμό πρακτικού 2/7-6-2012 (θέμα 4ο), αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6 παρ. 1β του Ν. 3028/2002, το φάρο Αρμενι- 
στή, στη θέση (φ=37° 29,4Β, λ=21° 8,9Α), στη νήσο Μύκονο 
(Ν. Κυκλάδων), Περιφερές Νοτίου Αιγαίου, ιδιοκτησίας 
Ελληνικού Δημοσίου (Υπηρεσία Φάρων Ελληνικού Πολε¬ 
μικού Ναυτικού), διότι αποτελεί αξιόλογη αρχιτεκτονικά 
κατασκευή και αντιπροσωπευτικό δείγμα μιας ειδικής 
κατηγορίας κτηρίων, των φάρων, έχει συμβάλει στην 
ανάπτυξη και στην ασφάλεια της ναυσιπλοΐας στην 
περιοχή, είναι συνδεδεμένος με τη ναυτική παράδοση 
της Ελλάδος και αποτελεί σημείο αναφοράς για τους 
ναυτικούς αλλά και για τους κατοίκους του νησιού της 
Μυκόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2012 

Η ΥΠΟΥΡΓΟΣ 

ΤΑΤΙΑΝΑ ΚΑΡΑΠΑΝΑΓΙΩΤΗ 
-♦- 

Αριθμ. 30507/7430 (3) 

Αναγκαστική απαλλοτρίωση έκτασης εμβαδού 5.987 τ.μ. 
στην περιοχή «Ζαρκόραχη» του Δήμου Ζίτσας Ν.Ιω- 
αννίνων για κάλυψη στρατιωτικών αναγκών. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/Α72001) «Κώ¬ 
δικας Αναγκαστικών Απαλλοτριώσεων Ακινήτων». 

2. Τ ις διατάξεις της παρ. 2 του άρθρου 1 του Ν. 2503/1997 
(ΦΕΚ 107/Α71997) «Διοίκηση, οργάνωση και στελέχωση 
της Περιφέρειας». 

3. Τις διατάξεις του Ν. 3852/2010 (ΦΕΚ 87/Α72010) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα Καλλικράτης». 

4. Τις διατάξεις του άρθρου 8 του Π.Δ. 141/2010 (ΦΕΚ 
234/Α72010), με το οποίο συστήνεται το Τμήμα Δημό¬ 
σιας Περιουσίας στη Διεύθυνση Οικονομικού με έδρα 
τα Ιωάννινα. 

5. Το υπ’ αριθμ. Δ6Α1022671 ΕΞ 2011/10-02-2011 έγγρα¬ 
φο του Υπουργείου Οικονομικών / Γ ενική Γ ραμματεία 
Φορολογικών και Τελωνειακών Θεμάτων / Γενική Δι¬ 
εύθυνση Διοικ. Υποστήριξης / Διεύθυνση Οργάνωσης / 
Τμήματα Α'- Β' «Αρμοδιότητα υπογραφής». 

6. Τις διατάξεις των Ν. 2882/2001 (ΦΕΚ 17 τ.Α') «Κώδι¬ 
κας Αναγκαστικών απαλλοτριώσεων Ακινήτων» και του 
Ν. 2985/2002 (ΦΕΚ 18 τ.Α') «Προσαρμογή των διατάξεων 
του Κώδικα αναγκαστικών απαλλοτριώσεων Ακινήτων 
στο Σύνταγμα». 

7. Τις διατάξεις του Ν. ΓΣΙΣΤ'/1907 καθώς και τις διατά¬ 
ξεις του Ν. 4442/1929 περί κυρώσεως του από 21-9-1926 
ΝΑ περί «Στρατιωτικών Εισφορών και Ναυλώσεων», όπως 
έχουν τροποποιηθεί & συμπληρωθεί μεταγενέστερα. 

8. Την υπ’ αριθμ. Φ.913.3/33/2/1157/Σ.212/20-3-2012 Πρό¬ 
ταση του Ταμείου Εθνικής Αμύνης του Γ.Ε.Σ του Υπουρ¬ 
γείου Εθνικής Άμυνας, σύμφωνα με την οποία έχουν 
τηρηθεί οι προϋποθέσεις κήρυξης της προτεινόμενης 
απαλλοτρίωσης. 

9. Το υπ’ αριθμ. Φ.913.1/180/249091/Σ.1766/22-7-2011 έγ¬ 
γραφο της Δ/νσεως Υποδομής/ΐβ του Γενικού Επιτελεί¬ 
ου Στρατού, με το οποίο γνωμοδοτεί για την απαλλοτρί¬ 
ωση έκτασης 5.987 τ.μ. στην περιοχή «Ζαρκόραχη» του 
Δήμου Ζίτσας Ν.Ιωαννίνων για την κάλυψη Στρατιωτικών 
αναγκών. 

10. Το υπ’ αριθμ. 18610/2197/27-5-2011 έγγραφο του Δα¬ 
σαρχείου Ιωαννίνων/Δνσης Δασών Ιωαννίνων/Γεν.Δνσης 
Δασών και Αγροτικών Υποθέσεων/Αποκεντρωμένης Δι¬ 
οίκησης Ηπείρου - Δυτικής Μακεδονίας. 

11. Το υπ’ αριθμ. 30308/1884/18-5-2011 έγγραφο του τμή¬ 
ματος Εποικισμού-Αναδασμού/Δνσης Πολιτικής Γής/Γεν. 
Περιφ. Αγροτικής Οικ/ας και Κτηνιατρικής/Περιφέρειας 
Ηπείρου, με το οποίο γνωμοδοτεί θετικά για την κήρυξη 
της απαλλοτρίωσης. 

12. Το υπ’ αριθμ. 11412/27-5-2011 έγγραφο Δήμου Ζίτσας 
Ν.Ιωαννίνων με το οποίο βεβαιώνεται ότι οι απαλλοτρι- 
ούμενες εκτάσεις στην περιοχή «Ζαρκόραχη» του Δήμου 
Ζίτσας Ν.Ιωαννίνων είναι εκτός ρυμοτομικού σχεδίου. 

13. Το υπ’ αριθμ. 591 /30-5-2012 έγγραφο της Κτηματι¬ 
κής Υπηρεσίας Ιωαννίνων, με το οποίο η ανωτέρω Υπη¬ 
ρεσία εισηγείται για την αναγκαστική απαλλοτρίωση 
της εν λόγω έκτασης, αποφασίζουμε: 

Κηρύσσουμε την αναγκαστική απαλλοτρίωση έκτασης 
5.987 τ.μ. στην περιοχή «Ζαρκόραχη» Δήμου Ζίτσας Ν.Ι¬ 
ωαννίνων, για την κάλυψη στρατιωτικών αναγκών. 

Η συνολική έκταση 5.987 τ.μ., φαίνεται στον κτηματο- 
λογικό πίνακα και στο κτηματολογικό διάγραμμα του 
ΓΕΣ/Δνση Γεωγραφικού/ΤΟΜΣ, συντάχθηκαν από τον 
ΜΥ Βολυράκη Γεώργιο τοπ. μηχ/κο ΤΕ, απεικονίζεται δε 
με κλίμακα 1:500 στο από 30 Μαρτίου 2011 κτηματολογι- 
κό διάγραμμα με αρ. σχ. ΑΚ1523/Α και στον αντίστοιχο 
κτηματολογικό πίνακα, τα οποία έχουν ελεγχθεί και 
θεωρηθεί από τον Υπτγο Γ εώργιο Σταθιά, Διευθυντή 
ΤΕΘΑ τον Μάρτιο του 2011. 

Στην έκταση που απαλλοτριώνεται προβάλουν δικαι¬ 
ώματα κυριότητας οι: 1) Τζιάλλας Μιχαήλ, 2) Μαλισόβα 
Καλλιρρόη και 3) Ματζικόπουλος Χρήστος. 

Στην έκταση που απαλλοτριώνεται δεν περιλαμβάνο¬ 
νται εκτάσεις του Ελληνικού Δημοσίου. 

Η απαλλοτρίωση κηρύσσεται υπέρ του Δημοσίου και 
με δαπάνες ΤΕΘΑ, υπολογίζεται δε στο ποσό των πέ¬ 
ντε χιλιάδων εννιακοσίων ογδόντα επτά ευρώ (5.987€) 
και θα καλυφθεί από τον προϋπολογισμό ΤΕΘΑ για το 
έτος 2012 στον ΚΑ9119, που αφορά στις απαλλοτριώ¬ 
σεις και επιχορηγείται για τον σκοπό αυτό από τον 
τακτικό Π/Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 13 Ιουνίου 2012 

Η Γ ενική Γ ραμματέας 
Αποκεντρωμένης Διοίκησης 
ΔΗΜΗΤΡΑ ΓΕΩΡΓΑΚΟΠΟΥΛΟΥ - ΜΠΑΣΤΑ 


Αριθμ. 2042/52232 (4) 

Κήρυξη αναγκαστικής απαλλοτρίωσης ακίνητων για 
την κατασκευή του έργου: «Βελτίωση - Διαπλάτυν- 
ση Οδού Βέλο-Στιμάγκα-Νεμέα» συνολικού μήκους 
6.400,ΟΟπι. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ ΚΑΙ ΙΟΝΙΟΥ 

Έχοντας υπόψη: 

1. Τις περί Διοικητικής αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Το Ν. 3852/2010 (ΦΕΚ 87Α) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», άρθρα 280 και 283, παρά¬ 
γραφος 4. 

3. Το ΠΔ. 139/27.12.2010 «Οργανισμός Αποκεντρωμένης 
Διοίκησης Πελοποννήσου-Δυτικής Ελλάδας και Ιονίου» 
(ΦΕΚ 232Α727.12.2010). 

4. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

5. Τα άρθρα 1 και 29 παρ. 8 του Ν. 2882/2001 «Κώδι¬ 
κας Αναγκαστικών Απαλλοτριώσεων Ακίνητων», (ΦΕΚ 
17Α76.02.2001), όπως ισχύουν. 

6. Τον Ν. 2985/2002 (ΦΕΚ 18Α74.02.2002) «Προσαρμογή 
των διατάξεων του Κώδικα Αναγκαστικών Απαλλοτρι¬ 
ώσεων στο Σύνταγμα». 

7. Το Ν. 2990/2002 (ΦΕΚ 30Α721.02.2002) «Κύρωση της 
από 21.12.2001 πράξης Νομοθετικού περιεχομένου-Αρμο- 
διότητα δικαστηρίων σε υποθέσεις αναγκαστικών απαλ¬ 
λοτριώσεων, φορολογικές και τελωνειακές ρυθμίσεις». 

8. Το Ν. 653/1977 (ΦΕΚ 214Α75.08.1977) «Περί υποχρεώ- 
σεως των παρόδιων ιδιοκτητών για τη διάνοιξη εθνικών 
οδών». 

9. Το ΠΔ. της 25/28.11.1929 «περί κωδικοποίησης των 
περί κατασκευής και συντήρησης οδών κείμενων διατά¬ 
ξεων» και ειδικότερα το άρθρο 23, παρ.1 που χαρακτη¬ 
ρίζουν το σκοπό της υπόψη απαλλοτρίωσης ως σκοπό 
δημόσιας ωφέλειας. 

10. Το υπ’ αριθμ. 5/2012 πρακτικό της Επιτροπής Χω¬ 
ροταξίας και Περιβάλλοντος Π.Ε. Κορινθίας (Διεύθυνση 
Αγροτικής Οικ/μιας και Κτην/κης πρώην ΝΕΧΩΠ), με το 
όποιο διατυπώνεται ομόφωνα η σύμφωνη γνώμη της 
επιτροπής για την εκτέλεση του έργου του θέματος. 

11. Η από 9.05.2012 δημοσίευση στον τοπικό τύπο με 
τίτλο «Ημερήσια Κορίνθου» της ανακοίνωση της κήρυξης 
αναγκαστικής απαλλοτρίωσης του θέματος. 

12. Η από 7.05.2012 ανακοίνωση κήρυξης αναγκαστικής 
απαλλοτρίωσης του θέματος στο Δημοτικό κατάστημα 
του Δήμου Νεμέας, όπως συνοδεύεται με το αποδεικτικό 
δημοσίευσης. 

13. Το υπ’ αριθμ. 2467/23.05.2012 έγγραφο της Διεύ¬ 
θυνσης Δασών Κορινθίας του Δασαρχείου Κορίνθου με 
το οποίο δηλώνεται ότι η προς απαλλοτρίωση έκταση 
βρίσκεται εντός ευρύτερων αγροτικών εκτάσεων και 
σε κανένα σημείο δε διέρχεται από δάση και δασικές 
εκτάσεις. 

14. Την υπ’ αριθμ. 950/29.05.2012 εισήγηση της Κτη¬ 
ματικής Υπηρεσίας Κορινθίας μετά των συνημμένων 
της, από την οποία προκύπτει ότι έχουν τηρηθεί και 
οι προϋποθέσεις των παρ. 3 και 5 του άρθρου 3 του 
Ν. 2882/01. 

15. Η υπ’ αριθμ. 101322/1.03.2006 βεβαίωση μη υποχρέω¬ 
σης τήρησης της διαδικασίας έγκρισης περιβαλλοντικών 
όρων του έργου του θέματος, όπως εκδόθηκε από την 
Ειδική Υπηρεσία Περιβάλλοντος ΕΥΠΕ του Υπουργείου 
Πε.Χω.Δ.Ε. 

16. Την Σύμβαση ανάθεσης εκπόνησης της μελέτης 
«Τοπικές βελτιώσεις και τεχνικά έργα στο επαρχιακό 
δίκτυο Νομού Κορινθίας», από την οποία προκύπτει ότι 
το έργο με τον τίτλο του θέματος περιλαμβάνεται στη 
συνολική μελέτη. 

17. Την υπ’ αριθμ. 518/20.02.2012 απόφαση ένταξης του 
έργου του θέματος του Περιφερειάρχη Πελοποννήσου 
στο Επιχειρησιακό Πρόγραμμα «Δυτική Ελλάδα-Πελο- 
πόννησος-Ιόνιοι Νήσοι 2007-2013». 

18. Την υπ’ αριθμ. 1445/30.04.2012 βεβαίωση κάλυψης της 
δαπάνης απαλλοτρίωσης για το έργο του θέματος, όπως 
εκδόθηκε από τον Περιφερειάρχη Πελοποννήσου. 

19. Τα εγκεκριμένα κτηματολογικά διαγράμματα και 
πίνακες όπως έχουν εγκριθεί από την Ν.Ε.Τ.Υ.Χω.Π.Ε 
Κορινθίας με την υπ’ αριθμ. 27/3307.10.2009 απόφαση, 
αποφασίζουμε: 

Την κήρυξη αναγκαστικής απαλλοτρίωσης, για λό¬ 
γους δημόσιας ωφέλειας και ειδικότερα για την κα¬ 
τασκευή του έργο «Βελτίωση-Διαπλάτσνση Οδού 
Βέλο-Στιμάγκα-Νεμέα», συνολικού μήκους 6.400,ΟΟπι, 
Π.Ε, Κορινθίας, έκτασης συνολικού εμβαδού 74.866,870 
πι 2 , ήτοι 36.679,83πι 2 στο οδικό τμήμα Νεμέα-Κούτσι και 
38.187,04πι 2 στο οδικό τμήμα Κούτσι-Οινοποιείο «Σέμελη». 
Τα προς απαλλοτρίωση τμήματα που βρίσκονται εντός 
ορίων του Δήμου Νεμέας της Π.Ε. Κορινθίας και απεικο¬ 


νίζονται σε κλίμακα 1:500 στα από Σεπτέμβριο του 2009 
κτηματολογικά διαγράμματα (αριθμοί σχεδίων 01 ως και 
04) και τους αντίστοιχους κτηματολογικούς πίνακες με 
τις εμβαδομετρήσεις των απαλλοτριωμένων εκτάσεων, 
έχουν συνταχθεί από τον Γεώργιο Β. Μπαρζτή, Αγρ. Τοπ. 
Μηχανικό, και έχουν εγκριθεί από την Ν.Ε.Τ.Υ.Χω.Π.Ε 
Κορινθίας με την υπ’ αριθμ. 27/3307.10.2009 απόφαση. 

Στην έκταση που απαλλοτριώνεται προβάλλουν δικαι¬ 
ώματα κυριότητας οι που αναφέρονται στους θεωρη¬ 
μένους κτηματολογικούς πίνακες ήτοι: 1) Αγραφιώτης 
Αθανάσιος, 2) Αγραφιώτης Αριστείδης, 3) Βασιλείου 
Γεώργιος κλπ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και 
της Περιφέρειας Πελοποννήσου και με δαπάνη της Εν¬ 
διάμεσης Διαχειριστικής Αρχής, Μονάδα Α, της Περι¬ 
φέρειας Πελοποννήσου και θα αντιμετωπιστεί από τις 
πιστώσεις της ΣΑΕΠ 0268 του ΕΣΠΑ ΔΕΠΙΝ 2007-2013 
της Περιφέρειας Πελοποννήσου σε συνδυασμό με τις 
διατάξεις του Ν. 653/77 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Ιουνίου 2012 

Ο Γ ενικός Γ ραμματέας 
Αποκεντρωμένης Διοίκησης 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

